RBF บวกกว่า 2% โบรกฯ แนะ “เก็งกำไร” ลุ้นวิ่งทะลุแนวต้าน 21.70 บ.
RBF บวกกว่า 2% โบรกฯ แนะ “เก็งกำไร” ลุ้นวิ่งทะลุแนวต้าน 21.70 บ. รับปัจจัยบวกปลดล็อคไลเซนส์ส์กัญชง หนุนผลงานโตยาว
RBF บวกกว่า 2% โบรกฯ แนะ “เก็งกำไร” ลุ้นวิ่งทะลุแนวต้าน 21.70 บ. รับปัจจัยบวกปลดล็อคไลเซนส์ส์กัญชง หนุนผลงานโตยาว
28 มิ.ย. 2564

ผู้สื่อข่าวรายงานว่า ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ล่าสุด ณ เวลา 15.42 น. อยู่ที่ 21.30 บาท บวก 0.50 บาท หรือ 2.40% สูงสุดที่ 21.70 บาท ต่ำสุดที่ 20.60 บาท ด้วยมูลค่าซื้อขาย 626.72 ล้านบาท

ทั้งนี้ บล.เมย์แบงก์ กิมเอ็ง (ประเทศไทย) ระบุในบทวิเคราะห์ (28 มิ.ย.2564) ว่า แนะนำ “เก็งกำไร” หุ้น RBF ประเมินแนวรับ 21 บาท แนวต้าน 21.70 บาท โดยราคาหุ้นค่อยๆ เร่งตัวขึ้นสวนตลาด บนปัจจัยบวกเฉพาะตัวหลังการปลดล็อค license กัญชง ในทางเทคนิค คาดมีโอกาสเร่งตัวผ่าน high เดิมที่ 21.70 บาท เพิ่มความน่าสนใจการเก็งกำไร
โดยการปลดล็อค License ในธุรกิจกัญชง หนุนหุ้นที่เกี่ยวข้องกลับมามีความน่าสนใจ ซึ่ง RBF หุ้นในกลุ่มต้น-กลางน้ำ ที่มี upside ในธุรกิจกัญชง ในฐานะผู้ปลูกและสกัด ผสานภาพระยะยาวมีโอกาสโตได้ต่อกับ Megatrend พืชเศรษฐกิจ และกระแสรักสุขภาพ